ওশেন ভিলেজ ম্যারিনা, জিব্রাল্টার
ওশেন ভিলেজ ম্যারিনা হচ্ছে জিব্রাল্টার-এ ব্রিটিশদের আওতাধীন তিনটি ম্যারিনার একটি। এটা ইবেরিয়ান উপদ্বীপ এর দক্ষিণ প্রান্তে অবস্থিত। আগে এর নাম ছিল শেফার্ড'স ম্যারিনা। এটি জিব্রাল্টার উপসাগরে অবস্থিত, জিব্রাল্টার বন্দর এবং জিব্রাল্টার ইন্টারন্যাশনাল এয়ারপোর্টের ঠিক মাঝামাঝি জায়গায়। ওশেন ভিলেজ ম্যারিনা এবং সংলগ্ন ম্যারিনা বে-দু'টোকেই বর্তমানে ওশেন ভিলেজ প্রজেক্ট নামে একটি বিলাসবহুল রিসোর্টের আওতায় নিয়ে আসা হয়েছে।  ওশেন ভিলেজ ম্যারিনা এবং সংলগ্ন ম্যারিনা বে'তে মোট বার্থের (জাহাজ বা নৌকা বাঁধার জায়গা) সংখ্যা ৩৩০ টি। বন্দরে সাগরের গভীরতা ৪.৫ মিটার (১৫ ফিট)। ম্যারিনায় ৯০ মিটার (৩০০ ফিট) থেকে শুরু করে ১০০ মিটার (৩৩০ ফিট) পর্যন্ত দৈর্ঘের জাহাজের জায়গা হতে পারে। এখানে তিনটি আবাসিক টাওয়ার রয়েছে, যেগুলোর নীল কাচে মোড়ানো ব্যালকনি থেকে ম্যারিনা দেখা যায়। এগুলো হলঃ গ্র্যান্ড ওশে্ন প্লাজা, ইমপেরিয়াল প্লাজা এবং ম্যাজেস্টিক প্লাজা। ২০১২ সালের ৪ জুন তারিখে ওশেন ভিলেজ ম্যারিনায় ১৬১ টি জলযান নোঙর করে। এর উদ্দেশ্য ছিল রানী দ্বিতীয় এলিজাবেথ এর রাজত্বের ষাট বছর পূর্তির হীরক জয়ন্তি পালন করা।  